Η **Μαρία Μολινέρ** (*María Moliner*, 1900 - 1981) ήταν Ισπανίδα φιλόλογος και λεξικογράφος, συγγραφέας ενός από τα σημαντικότερα λεξικά της ισπανικής γλώσσας του 20ού αιώνα, το *Diccionario de uso del español*.

Βιογραφία και έργο
------------------

Μεγάλωσε στη Σαραγόσα, στο πανεπιστήμιο της οποίας σπούδασε ιστορία και εργάστηκε ως αρχειοθέτρια σε διάφορα αρχεία της Ισπανίας όπως αυτό της Σιμάνκας. Προηγουμένως είχε ασχοληθεί με το πρώτο αραγωνικό λεξικό. To 1924 υπήρξε η πρώτη γυναίκα που δίδαξε στο Πανεπιστήμιο της Μούρθια και μία από τις πρωτοπόρους της οργάνωσης του συστήματος βιβλιοθηκών κατά τη διάρκεια της Δεύτερης Ισπανικής Δημοκρατίας, στα πλαίσια της διεύρυνσης της εκπαίδευσης στην ισπανική επαρχία και τις απομακρυσμένες περιοχές. Λόγω των αριστερών πεποιθήσεων αυτής και του συζύγου της, καθηγητή φυσικής στο Πανεπιστήμιο της Σαλαμάνκα, με τη νίκη των εθνικιστών στον Ισπανικό Εμφύλιο απομακρύνθηκαν προσωρινά από τα καθήκοντά τους.

Το σημαντικότερο έργο της, το *Diccionario de uso del español* είχε αρχικά σκοπό να γεμίσει ορισμένα κενά που παρουσίαζε το λεξικό της Ισπανικής Ακαδημίας αλλά σύντομα εξελίχθηκε σε ένα αξιοπρόσεκτο και ευμεγέθες λεξικογραφικό έργο που χρειάστηκε 15 χρόνια ατομικής εργασίας της Μολινέρ. Εκδόθηκε το 1966-67 από τον εκδοτικό οίκο Gredos έχοντας λάβει την υποστήριξη του διευθυντή της Ακαδημίας, Ντάμασο Αλόνσο.

Για πολύ καιρό η Μαρία Μολινέρ θεωρείτο ότι θα γινόταν η πρώτη γυναίκα που θα κατείχε μια θέση στην Ισπανική Ακαδημία. Εντούτοις, λόγω διαφόρων αιτιών μεταξύ των οποίων και το φύλο της, προτιμήθηκε ο φιλόλογος Εμίλιο Αλάρκος· η πρώτη γυναίκα μέλος της Ακαδημίας θα γινόταν η Μαρία Κόντε το 1979.

Παραπομπές
----------

1. ↑  Κοινότητα της Βικιπαίδειας, Τζίμι Γουέιλς, Λάρυ Σάνγκερ: (πολλαπλές γλώσσες) *Βικιπαίδεια*. data.bnf.fr/ark:/12148/cb135459139. Ανακτήθηκε στις 10  Οκτωβρίου 2011.
2. 1 2  «Diccionario biográfico español» (Ισπανικά) Real Academia de la Historia. 2011. 12970/maria-juana-moliner-ruiz. Ανακτήθηκε στις 9  Οκτωβρίου 2017.
3. 1 2  «Gran Enciclopedia Aragonesa» (Ισπανικά) 1977. 8888.
4. ↑  «Gran Enciclopèdia Catalana» (Καταλανικά) Grup Enciclopèdia. 0043208.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb135459139. Ανακτήθηκε στις 10  Οκτωβρίου 2015.
6. ↑  ARGÜELLES, J.C. y SEGURA, M. I "María moliner, primera mujer profesora en la Universidad de Murcia". Revista Mvrgetana nº 125. 2011. p. 263-272.
7. ↑  M. A. Martín Zorraquino, "María Moliner y su contribución a la lectura pública en España", *CEE Participación Educativa*, número extraordinario, 2010, pp. 127-142
8. ↑  Daniel SUEIRO: «¿Será María Moliner la primera mujer que entre en la Academia?», en el *Heraldo de Aragón*, 07-11-1972
9. ↑  Entrevista con I. de la Fuente στη La Vanguardia (22-8-2011).

Βιβλιογραφία
------------

* Ιnmaculada de la Fuente (2011). *El exilio interior. La vida de María Moliner*. Madrid: Turner.
* Hortensia Búa Martín (2012). *María Moliner: La luz de las palabras*. Madrid: H.B.M.

Εξωτερικοί σύνδεσμοι
--------------------

* Ιστοσελίδα αφιερωμένη στη Μαρία Μολινέρ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2635128
* LCCN: n80098304
* ISNI: 0000 0001 2118 0942
* GND: 122905504
* SUDOC: 030091179
* BNF: cb135459139 (data)
* BIBSYS: 90638956
* NLA: 36585571
* NKC: mzk2007408347
* BNE: XX880927
* CiNii: DA04049839

 |

 |